Gandia estrena dos zonas con ruido de baja intensidad durante las Fallas
10 març 2025

## Gandia estrena dos zonas con ruido de baja intensidad durante las Fallas10 març 2025Última actualització: 10 març 2025

![](../gestion/img/90242459f23136ef1e413b93d232ca7869262d54ebe6675ae04f62cee3fc28e1.jpg)  
  

La primera tinenta d’Alcaldia i coportaveu del Govern local, Alícia Izquierdo, ha encetat hui les compareixences regulars tots els dilluns per informar dels principals assumptes tractats a les juntes de govern local i altres assumptes d’interés, com en aquest cas, el dispositiu especial de Falles, que ha presentat la regidora de Seguretat ciutadana, Lydia Morant.  
  
Així, destaca una iniciativa pionera a la ciutat, que ja està en marxa fins al 19 de març, durant les Falles: la creació de dos espais amb soroll de baixa intensitat, als parcs de l’Alqueria de Martorell i la plaça Baladre, en la Platja. “En aquestes zones està senyalitzada i la policia vigilarà per al compliment de la prohibició de la crema de productes pirotècnics; fer soroll amb motors i amb instruments o equips musicals. La idea és anar ampliant aquests espais de forma progressiva pensant en persones amb Trastorn de l’Espectre Autista o altres problemàtiques, gent gran i les mascotes”.  
  

**Dispositiu Falles**

Un total de 1.026 efectius de la Policia Local estaran desplegats durant les festes. A partir del 12 de març s’iniciarà el tallament de vies públiques per al muntatge de carpes i monuments fallers. És per això que la regidora ha recordat la ciutadania que existeixen aparcaments alternatius a les ‘campes’ que envolten la ciutat o als pàrquings soterranis del Centre Històric, Prado i República Argentina.

Les zones blaves de l’Avinguda República Argentina, carrers Alfaro, Maldonado i Parc de l’Estació quedaran sense efecte des del dia de muntatge fins al 19 de març.

Les línies de transport públic també patiran modificacions en el recorregut i en els horaris, que s'ampliaran, en el cas del dia 17 fins a la mitjanit i el 18 fins a la 1.30 h de la matinada.

**Junta de Govern Local**

La primera tinenta d’Alcaldia ha enumerat els principals assumptes tractats a la Junta de Govern Local, com ara:

\- La primera tanda de 14 ajudes per a sufragar despeses de menjador escolar durant aquest curs.

\- L’acceptació de la cessió gratuïta i lliure de càrregues per part de la mercantil Ohai Gandia SL de les porcions de les parcel·les de la seua propietat afectades per l’ampliació dels camins de l’Alqueria del Dux i Vell de València.

\- La concessió de 3 subvencions directes mitjançant convenis a diferents col·lectius (Hermandat del Santísimo Cristo Yacente en la Crucifixión (4.800 euros; Associació Bunyoleres sense Fronteres (20.700 euros) i Cáritas Interparroquial de Gandia, 45.000 €).

\- L’aprovació de l’addenda núm al conveni subscrit entre Aplicaciones de Progrmara Urbanísticos i Iberdrola per a l’electrificació del Sector Sanxo Llop.

\- L’aprovació de la convocatòria dels premis a la millor escena LGTBI i a la millor escena ecològica de les Falles 2025, dotats amb 1.000 euros cadascú.

\- L’aprovació de l’operació de préstec per a atendre les anualitats d’amortització i interessos dels préstecs que es financen mitjançant el Fons d’Ordenació corresponent a l’exercici 2025.

“Tal com vam anunciar, s’ha informat de l’adjudicació del contracte de serveis consistent en la neteja d’edificis públics, centres docents i instal·lacions esportives de l’Ajuntament de Gandia a FCC Medio Ambiente, SA. També hem donat compte de la memòria anual del Pla de mesures Antifrau de l’Ajuntament de Gandia”, ha conclòs Alícia Izquierdo.

[Twittear](https://twitter.com/share)